Papan uripé warak jawa wis nyusut sawisé 3.000 taun, wiwit sekitar taun 1000 SM, papan uripé ing sisih lor warak iki ngrambah tekan Tiongkok, nanging wiwit mangidul sacara kasar ing 0.5 km pendhak taun amarga padunungané menungsa tambah ing laladan iku.[21] Warak iki wiwit punah ing India ing dekade awal abad kaping 20.[12] Warak jawa diburu nganti punah ing ujung Malaysia taun 1932.[22] Ing pungkasaning perang Vietnam, warak Vietnam dipercaya punah ing sakdawané lemah utama Asia. Pamburu lokal lan panegor alas ing Kamboja ngeklaim méruhi warak jawa ing Pagunungan Cardamom, nanging survey ing laladan kasebut gagal nemokaké bukti.[23] Populasi warak jawa uga mungkin ana ing pulo Kalimantan, sanajan spesimen kasebut mungkin arupa warak Sumatra, populasi cilik kang isih urip ing kana.[20]